ที่ ปชส. 025/2568 ฝ่ายบริหารการตลาดและประชาสัมพันธ์

29 เมษายน 2568

## **Toyota Gazoo Racing Thailand 2025**

## **พร้อมระเบิดความมันส์ทั้ง 5 สนาม มุ่งสร้างสรรค์ยนตรกรรมที่ดียิ่งกว่า**

**มุ่งขยายฐานคนรักรถ และเพิ่มกลุ่มคนรักมอเตอร์สปอร์ตในประเทศไทย**

**มร. โนริอากิ ยามาชิตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด พร้อมด้วย นายพฤฒิรัตน์ รัตนกุล เสรีเริงฤทธิ์ นายกราชยานยนต์สมาคม แห่งประเทศไทย ในพระบรมราชูปถัมภ์ และ นายศุภกร รัตนวราหะ รองกรรมการผู้จัดการใหญ่ ร่วมแถลงข่าวการจัดกิจกรรม Toyota Gazoo Racing Thailand 2025 เมื่อวันที่ 29 เมษายน 2568 ณ TOYOTA ALIVE ถ.บางนา-ตราด กม. 3**

ตั้งแต่ปี พ.ศ. 2529 บริษัท โตโยต้า มอเตอร์ ประเทศไทย จำกัดเริ่มบุกเบิกวงการมอเตอร์สปอร์ตไทย มาจนถึงปัจจุบัน ด้วยเจตนารมณ์ที่จะยกระดับและเพิ่มความนิยมในกีฬาประเภทนี้ให้แพร่หลายในหลากหลายรูปแบบ และครอบคลุมทุกระดับ ไม่ว่าจะด้วยการจัดการแข่งขัน การส่งทีมเข้าร่วมการแข่งขัน และให้การสนับสนุนให้แก่ผู้ที่มีความฝันตั้งแต่ระดับเยาวชน ไปจนถึงนักแข่งระดับอาชีพ ให้ได้มีโอกาสสร้างชื่อเสียงให้กับประเทศ โดยจากความทุ่มเทในการพัฒนาวงการมอเตอร์สปอร์ตไทยอย่างต่อเนื่อง โตโยต้าได้ก้าวขึ้นเป็นผู้นำในวงการนี้อย่างแท้จริง

**มร.โนริอากิ ยามาชิตะ กรรมการผู้จัดการใหญ่ กล่าวว่า** *“ขอขอบคุณทุกความเชื่อมั่นและความไว้วางใจที่ทุกท่านมีให้กับผลิตภัณฑ์ของเรา ทำให้ยอดจองของโตโยต้าทั่วประเทศทั้งหมดในช่วงมอเตอร์โชว์ มีมากกว่า 21,000 คัน ซึ่งเป็นยอดจองภายในงานมอเตอร์โชว์ มากกว่า 9,600 คัน และจากยอดจอง 9,600 คัน อยู่ในระหว่างขออนุมัติสินเชื่อจากสถาบันการเงิน โดยโตโยต้าคาดว่าจะสามารถส่งมอบรถ สู่ลูกค้าในพื้นที่กรุงเทพและปริมณฑลกว่า 7,600 คัน ภายในเดือนเมษายน*

*สำหรับโตโยต้า กีฬามอเตอร์สปอร์ตคือรากฐานในการสร้างยนตรกรรมที่ดียิ่งกว่า เราได้ขยายความร่วมมือกับพันธมิตร ผ่านการแข่งขันอีกหลายรายการทั่วโลก เพราะเราเชื่อว่า “ถนนสร้างคน และคนสร้างรถ” โดยการเข้าร่วมการแข่งรถในสนามต่างๆ ควบคู่ไปกับการพัฒนาเทคโนโลยีให้ดียิ่งขึ้น สะท้อนกลับมาสู่ไลน์อัพของผลิตภัณฑ์ที่จำหน่ายให้กับลูกค้า นอกจากนี้ ยังเป็นการสะท้อนความมุ่งมั่นในการพัฒนาเทคโนโลยีเพื่อมุ่งสู่ความเป็นกลางทางคาร์บอน ภายใต้กลยุทธ์ความหลากหลายด้านทางเลือก (Toyota multiple pathway) ปัจจุบัน เราได้ขยายความร่วมมือกับ โตโยต้า มอเตอร์ เอเชีย (TMA) ซึ่งเป็นศูนย์วิจัยและพัฒนาผลิตภัณฑ์ ในภูมิภาคเอเชียตะวันออกเฉียงใต้ ที่ตั้งอยู่ในประเทศไทย เพื่อพัฒนายนตรกรรมและชิ้นส่วนรถยนต์ให้ดียิ่งกว่าสามารถตอบสนองความต้องการของลูกค้าและ สามารถตอบสนองสนามแข่งมอเตอร์สปอร์ตอันหฤโหดได้อย่างแท้จริง”*

*ในปีที่ผ่านมา รถกระบะ Hilux Revo GR Sport 4X4 ได้รับการพัฒนาช่วงล่างให้ดียิ่งขึ้น โดยฝีมือวิศวกรชาวไทย ยังสามารถคว้าชัยชนะ แชมป์อันดับ 1 ในรายการ Asia Cross Country Rally 2024 และในปีนี้เรายังได้ส่งรถยนต์ไฮบริดรุ่น Yaris Cross HEV ในการแข่งขันแรลลี่ ที่จัดโดย ราชยานยนต์สมาคม แห่งประเทศไทย ในพระบรมราชูปถัมภ์ (RAAT Rally) ซึ่งรุ่นนี้จะมีการปรับช่วงล่าง และเครื่องยนต์ไฮบริดเพื่อการแข่งขัน*

*ความสำเร็จเหล่านี้ไม่ได้เป็นเพียงแค่แรงบันดาลใจสู่การพัฒนา “ยนตรกรรมและชิ้นส่วนรถยนต์ที่ดียิ่งกว่า” แต่ยังนำไปสู่การพัฒนาเทคโนโลยีเพื่อมุ่งสู่ความเป็นกลางทางคาร์บอน ที่เห็นได้จากการพัฒนารถที่ใช้เชื้อเพลิงที่มีความเป็นกลางทางคาร์บอน 2 รุ่น เพื่อเข้าร่วมการแข่งขันบนสนามแข่ง ซึ่งได้แก่ Yaris Carbon Neutral Fuel และ Ativ Carbon Neutral Fuel นอกจากนี้ โตโยต้ามีการสนับสนุนทีมแข่ง Toyota Gazoo Racing Thailand ในการแข่งขันทั้งในรูปแบบแรลลี่ และแบบเซอร์กิต เพื่อเป็นส่วนหนึ่งของการวิจัยและพัฒนารถยนต์โตโยต้าในอนาคต ในประเทศไทย โตโยต้าเป็นผู้นำของวงการมอเตอร์สปอร์ต ด้วยประวัติศาสตร์อันยาวนาน กว่า 39 ปี โดยกิจกรรม Toyota Gazoo Racing Thailand จะสร้างความสนุกสนานความเร้าใจของกีฬามอเตอร์สปอร์ตแล้ว กิจกรรมนี้ยังเป็นการส่งเสริมแนวทางการพัฒนารถยนต์สมรรถนะสูงของโตโยต้าที่น่าเชื่อถือที่สุด”*

**นายศุภกร รัตนวราหะ รองกรรมการผู้จัดการใหญ่ กล่าวถึงไฮไลต์ของ** **Toyota Gazoo Racing Thailand 2025 ในปีนี้ว่า** *“ปีนี้ Toyota Gazoo Racing Thailand จัดขึ้นในรูปแบบเฟสติวัล เพื่อให้ทุกท่านได้สัมผัสความสนุกสนาน ทั้งการแข่งขันรถยนต์ทางเรียบ One Make Race โดยเราจะมีรถเข้าร่วมการแข่งขันกว่า 60 คัน เริ่มจาก One Make Race ทั้งหมด 4 รุ่น ได้แก่* ***Yaris ATIV Lady One Make Race/ YARIS One Make Race / Hilux REVO One Make Race*** *และ* ***Corolla ALTIS GR Sport One Make Race*** *ที่ยังเปิดรับสมัครอยู่ และยังมอบข้อเสนอพิเศษ สำหรับลูกค้า ที่เคยผ่านโครงการ Toyota Gazoo Racing Academy จะได้รับส่วนลด 10% ของค่าสมัครการแข่งขันอีกด้วย หากผู้ที่ชื่นชอบรักในกีฬามอเตอร์สปอร์ต สามารถสมัครแข่งขันได้****ภายใน 31 พฤษภาคม นี้ ผ่านทาง* Facebook : ToyotaGazooRacingThailand** *ซึ่งในปีนี้ น้****องมิย่า น้องป๊ายปาย*** *และ****คุณปังปอนด์*** *ก็ยังอยู่แข่งขัน* ***One Make Race*** *พร้อมสร้างความสนุกและความตื่นเต้น เหมือนเช่นเคย*

*และสำหรับผู้ที่รักการตกแต่งรถ ให้ดูโดดเด่นและเท่ห์ยิ่งขึ้น เราได้ร่วมมือกับพันธมิตรชิ้นส่วนตกแต่งรถยนต์ ชื่อดังระดับประเทศกับ* ***ชุดอุปกรณ์ตกแต่งทางเลือก Associated Accessories Product หรือ AAP อาทิ ชุดตกแต่งรอบคัน GR Part จาก บริษัท ทีซีดี เอเชีย จำกัด และล้ออัลลอยจากแบรนด์ Lenso*** *ซึ่งผู้ที่สนใจ สามารถติดต่อผ่านผู้แทนจำหน่ายโตโยต้าทั่วประเทศ หรือ* ศึกษารายละเอียดเพิ่มเติมได้ที่ [www.toyota.co.th/accessories/](http://www.toyota.co.th/accessories/warranty/grparts) *และยังมีชุดแต่งและผลิตภัณฑ์จากพันธมิตรของ Toyota Gazoo Racing Thailand อีกด้วย”*

**นายศุภกรกล่าวถึงกิจกรรมความบันเทิงในปีนี้ว่า** “*นอกจากความเข้มข้นในสนามแข่งแล้ว แฟนๆ มอเตอร์สปอร์ตจะได้พบกับกิจกรรมจัดเต็มทั้งไลฟ์สไตล์ ความบันเทิงต่างๆ อาทิ คอนเสิร์ตร็อคสุดมันส์ จากวงไทรทศมิตร, คู่ดูโอ้ ป๊อบ ปองกูลและโอ๊ต ปราโมทย์, สาวน้อยเสียงหวาน น้องแอลลี่ ที่จังหวัดภูเก็ต และเชียงใหม่ พิเศษปีนี้เรามีกิจกรรมใหม่* ***GR COMMUNITY*** *ที่จะเชิญลูกค้า GR Supra , GR 86 , GR Corolla และ GR Yaris เข้าร่วมชมการแข่งขัน พร้อมพบกับ* ***CAR GURU*** *อย่าง* ***คุณเบียร์ ใบหยก*** *และยังมี กิจกรรม* ***MEET AND GREET กับอินฟลูเอนเซอร์ชื่อดัง*** *พร้อมชมโชว์สมรรถนะรถโตโยต้าสุดมันส์ได้ ในกิจกรรม* ***CAR PERFORMANCE SHOW ทั้งรถดริฟท์ รถสมรรถนะสูงตระกูล GR และ GR Sport***

*“สุดท้ายนี้ ผมขอขอบคุณ การกีฬาแห่งประเทศไทย ราชยานยนต์สมาคมแห่งประเทศไทย ในพระบรมราชูปถัมภ์ / YOKOHAMA / PTT Station / Modellista โดย TCD Asia / LENSO / ARTO / Singha Corporation และสื่อมวลชนทุกท่าน ที่ร่วมสนับสนุนกิจกรรม* ***Toyota Gazoo Racing Thailand*** *มาโดยตลอด”*

**สัมผัสความสนุกสนาน เร้าใจของ “Toyota Gazoo Racing Thailand 2025”ทั้ง 4 จังหวัด 5 สนาม ทั่วประเทศ**

* สนามที่ 1 วันที่ 5-6 กรกฎาคม ชลบุรี
* สนามที่ 2 วันที่ 16-17 สิงหาคม ภูเก็ต
* สนามที่ 3 และ 4 วันที่ 13-14 กันยายน บุรีรัมย์
* สนามที่ 5 (สนามสุดท้าย) วันที่ 15-16 พฤศจิกายน เชียงใหม่

**แฟนพันธุ์แท้กีฬามอเตอร์สปอร์ต ห้ามพลาด!**

**ติดตามข้อมูลข่าวสาร และรายละเอียดเพิ่มเติมได้ที่**

**Facebook / Youtube: Toyota Gazoo Racing Thailand**

**Instagram: tgrthailand**

**TikTok: tgr.Thailand**

ศุภกร รัตนวราหะ

รองกรรมการผู้จัดการใหญ่

**ข้อมูลเกี่ยวกับ Toyota Gazoo Racing Thailand 2025**

โตโยต้าจัดการแข่งขัน โตโยต้า กาซู เรซซิ่ง ไทยแลนด์ ภายใต้ปรัชญา **“ถนนสร้างคน และคนสร้างรถ” (Roads build people, and people build cars)** มุ่งสู่เป้าหมายในการสร้างสรรค์ **“ยนตรกรรม** **ที่ดียิ่งกว่า” (MAKE EVER-BETTER CARS)**

โตโยต้าเป็นผู้นำของวงการมอเตอร์สปอร์ตในประเทศไทย ด้วยประวัติศาสตร์อันยาวนาน กว่า 39 ปี โดยเราได้มีส่วนร่วมพัฒนาวงการกีฬามอเตอร์สปอร์ตในทุกมิติ

* เริ่มตั้งแต่**ระดับเยาวชน อายุระหว่าง 8-11 ปี** โตโยต้าได้ร่วมมือกับ ทรู วิชั่นส์ สนับสนุน**โครงการ “ทรูวิชั่นส์-โตโยต้า จูเนียร์ โกคาร์ท เทรนนิ่ง”** มาตั้งแต่ปีพ.ศ. 2545
* โดย**บุคคลทั่วไปที่มีความฝัน** ต้องการเป็นนักแข่งรถ ก็สามารถสมัคร **Toyota Gazoo Racing Academy** เพื่อเรียนรู้ทักษะการแข่งรถ ตั้งแต่หลักสูตร Pre-racing ไปจนถึงหลักสูตร Racing
* และสำหรับ**นักแข่งหน้าใหม่** ที่อยากลงสนามแข่งจริง ก็สามารถร่วมลงแข่งในรายการ **Toyota One Make Race** ซึ่งถือเป็นรายการแข่งรถทางเรียบที่ได้รับความนิยมสูงสุดในประเทศ
* นอกจากนี้ เรายังสนับสนุน**นักแข่งมืออาชีพ** ภายใต้ทีมแข่ง **Toyota Gazoo Racing Thailand** ร่วมการแข่งขันในหลายรายการ

ที่สำคัญ เมื่อปี พ.ศ. 2567 รถกระบะ **Hilux Revo GR Sport 4X4** ที่ได้รับการพัฒนาช่วงล่างให้ดียิ่งขึ้น โดยฝีมือวิศวกรชาวไทย สามารถคว้ารับชัยชนะแชมป์อันดับ 1 ใน **การแข่งขันรายการ Asia Cross Country Rally 2024** ซึ่งความสำเร็จดังกล่าวเป็นแรงบันดาลใจ สู่การพัฒนายนตรกรรมที่ดียิ่งกว่า ซึ่งรวมถึงพาร์ทชิ้นส่วนรถยนต์ที่จะแนะนำในอนาคต

และในปีพ.ศ. 2568 บริษัท โตโยต้า มอเตอร์ ประเทศไทย จำกัด ยังได้**สนับสนุนทีมแข่ง Toyota Gazoo Racing Thailand เข้าร่วมการแข่งขัน** ทั้งในรูปแบบแรลลี่ และแบบเซอร์กิตหลายรายการ เพื่อมุ่งสู่การวิจัยและพัฒนารถยนต์โตโยต้าในอนาคต อาทิเช่น รายการ Thailand Super Series, รายการ Asia Cross Country Rally และรายการ RAAT Thailand Rally Championship ด้วยการส่งรถยนต์โตโยต้าทั้งหมด 6 รุ่น ได้แก่ GR Supra, Hilux Champ, Yaris , Yaris Ativ, Hilux Revo GR Sport 4x4 และ **น้องใหม่ล่าสุดอย่าง Yaris Cross HEV**”

***เร้าใจไปกับรายการแข่งขันรถยนต์ทางเรียบ One Make Race ทั้ง 4 รุ่น***

* **Yaris ATIV Lady One Make Race**

Sedan ยอดนิยม คล่องตัวเร้าใจ ไปกับเครื่องยนต์เบนซิน 1,200 ซีซี Dual VVT-i กับ สำหรับนักแข่งหญิงที่ชอบความเร็ว ปีนี้ **ยังมีสาวสวย Toyota Racing Star Team พิชชา มิย่า ทองเจือ กับรถ ATIV CNF**

* **YARIS One Make Race**

Hatchback ยอดนิยม Toyota YARIS เครื่องยนต์เบนซิน 1,200 ซีซี Dual VVT-i สำหรับนักแข่งระดับ Entry โดยปีนี้ ยังคงมี **“ป๊าย ปาย โอริโอ” ศิลปิน อินฟลูเอนเซอร์ขวัญใจมหาชน สมาชิก Toyota Racing Star Team ร่วมเปิดประสบการณ์ความเป็นกลางทางคาร์บอน ด้วยรถแข่ง YARIS CNF**

* **Hilux REVO One Make Race**

มันส์เต็มพิกัดกับสมรรถนะของรถกระบะสายพันธุ์แกร่ง ขับเคลื่อนด้วยเครื่องยนต์ดีเซล คอมมอนเรล GD Super Power 2,400 ซีซี กับบทพิสูจน์ความแกร่ง ทนทาน และช่วงล่างที่เกาะถนนแม่นยำ สำหรับนักแข่ง ที่ชื่นชอบความดิบ หนักแน่น ดุดัน

* **Corolla ALTIS GR Sport One Make Race**

เอกลักษณ์ของ **QDR : Quality Durability Reliability** ที่ประกอบด้วยคุณภาพ ความทนทาน และความน่าเชื่อถือ เร้าใจไปกับพลังเครื่องยนต์เบนซิน Dual VVT-i 1,800 ซีซี และโครงสร้าง TNGA ที่ลงตัวทั้งสมรรถนะเครื่องยนต์ ระบบช่วงล่าง ระบบบังคับเลี้ยว ระบบเบรก โดยมีหนุ่มปังปอนด์ อัครวุฒิ ร่วมลงแข่ง

***จัดเต็มสำหรับแฟนมอเตอร์สปอร์ต ลูกค้ารถโตโยต้า และผู้ที่ชื่นชอบรถ***

* **คอนเสิร์ตร็อคสุดมันส์** จาก**วงไทรทศมิตร** ที่จังหวัดภูเก็ต และ มันส์กันต่อกับ **คู่ดูโอ้ ป๊อบ ปองกูลและโอ๊ต ปราโมทย์**, สาวน้อยเสียงหวาน **น้องแอลลี่** ที่เชียงใหม่
* **กิจกรรมใหม่ GR COMMUNITY** พิเศษ เฉพาะลูกค้า GR Supra , GR 86 , GR Corolla และ GR Yaris ที่จะพาท่านพบปะและพูดคุยอย่างใกล้ชิดกับ CAR GURU อย่าง **คุณเบียร์ ใบหยก**
* **MEET AND GREET กับอินฟลูเอนเซอร์ชื่อดัง** และ **Toyota Racing Star Team “พิชชา มิย่า ทองเจือ” “ปังปอนด์ อัครวุฒิ”** และ **“ป๊ายปาย โอริโอ”** ที่จะมาพบปะแฟนๆ ในทุกๆสนาม
* **พบสมรรถนะรถโตโยต้าได้ ในกิจกรรม CAR PERFORMANCE SHOW** ทั้งรถดริฟท์ รถสมรรถนะสูง ตระกูล GR และ GR Sport

**TGR Academy**

* **ก้าวสู่การเป็นนักแข่ง ด้วยการเข้าอบรมกับโครงการ Toyota Gazoo Racing Academy** ที่มีทั้งผู้ฝึกสอนมากประสบการณ์และนักแข่งมืออาชีพ จากทีมแข่ง Toyota Gazoo Racing Thailand การันตืด้วยผลงานจากแชมป์รายการต่างๆ มากมาย
* สำหรับผู้ที่สนใจในกีฬามอเตอร์สปอร์ต และอยากเรียนรู้เทคนิคต่างๆ กฎกติกาการแข่งขัน เพื่อก้าวสู่การเป็นนักแข่งอาชีพ **สามารถดูรายละเอียดคอร์สอบรมได้ตามนี้**

|  |  |  |
| --- | --- | --- |
| **คอร์สอบรม** | **ค่าสมัคร** | **สถานที่** |
| **Pre-Racing** | **5,000 บาท** | **Toyota Alive บางนา** |
| **Racing** | **8,000 บาท** | **สนามพีระฯ เซอร์กิต พัทยา** |

* **สำหรับผู้ที่เคยผ่านการอบรม TGR Academy** สามารถนำใบประกาศนียบัตรจากทางโครงการ มายื่น **รับส่วนลด 10% ในการสมัครเข้าร่วมแข่งขัน Toyota One Make Race สำหรับปีนี้ได้เลย**
* **ตารางการอบรมประจำปี 2568**

